open-index/open-wikipedia-markdown huggingface dataset:
পারাকাস সংস্কৃতি

thumb|200px|পারাকাস বয়নশিল্পের নমুনা

**পারাকাস সংস্কৃতি** দক্ষিণ আমেরিকার একটি প্রাচীন সংস্কৃতি। বর্তমান পেরুর পশ্চিমে দীর্ঘ প্রশান্ত মহাসাগরীয় উপকূলের দক্ষিণ অংশে *পারাকাস উপদ্বীপ* সংলগ্ন ইকা অঞ্চলে মোটামুটি খ্রিস্টপূর্ব ৯০০ থেকে ১০০ অব্দের মধ্যে বিকশিত যে সংস্কৃতির নজির পাওয়া যায়, তাই ঐতিহাসিকদের কাছে *পারাকাস সংস্কৃতি* নামে পরিচিত। পারাকাস উপদ্বীপে প্রাপ্ত ধ্বংসাবশেষগুলো থেকেই এই সংস্কৃতির মানুষের সম্পর্কে সবচেয়ে বেশি জানতে পারা গেছে। ১৯২০'র দশকে বিখ্যাত পেরুভীয় প্রত্নতত্ত্ববিদ হুলিও তেলিও প্রথম এই সংস্কৃতির বিষয়ে অনুসন্ধান চালান। বড় বড় কবরস্থানে একসাথে অনেক মৃতদেহর সৎকার করা, মৃতদেহকে মমি করে রাখা, জলসেচের জন্য কাটা খালের বিন্যাস, সোনা পিটিয়ে তৈরি অলঙ্কার ও মুখোশ, অবসিডিয়ান ছুরি, মৃৎপাত্র এবং উন্নত রঙীন ও জটিল বয়নশিল্প এই সংস্কৃতির বিশেষ বৈশিষ্ট্য।

ইকা উপত্যকা অঞ্চলে পারাকাস সংস্কৃতির মানুষদের বসবাস কালেই যতদূর সম্ভব উত্তর থেকে খ্রিস্টপূর্ব ১৫০ অব্দ নাগাদ এক নতুন সংস্কৃতির মানুষদের ঐ উপত্যকায় আগমণ ঘটে। এরপর অন্তত এক প্রজন্ম বা তার কিছু বেশি সময়কাল পারাকাস উপদ্বীপ ও ইকা উপত্যকা, দুই অঞ্চলেই এই দুই সংস্কৃতির মানুষই পাশাপাশি বসবাস করতে থাকে। এই নতুন সংস্কৃতির মানুষদের *টোপারা* বলে অভিহিত করা হয়। *পারাকাস*  ও  *টোপারা*  সংস্কৃতির মধ্যে মিশ্রণের ফলেই পরবর্তী নাজকা সংস্কৃতির উদ্ভব ঘটে। পারাকাসদের সুক্ষ বয়নশিল্প ও মৃৎশিল্পের দক্ষতা এই নতুন সংস্কৃতিতেও গৃহীত হয়। যদিও পারাকাসদের বয়নশিল্পের যা কিছু নিদর্শন শুষ্ক উপকূল অঞ্চল থেকেই বেশি পাওয়া গেছে, সাম্প্রতিক গবেষণায় যথেষ্ট প্রমাণ পাওয়া গেছে যে এই সংস্কৃতির মানুষদের আন্দিজ পর্বতের উচ্চভূমিতেও যাতায়াত ছিল। সেখানেও তারা বসতি স্থাপনও করেছিল।

## আরও দেখুন
* আন্দীয় সভ্যতা
* নাজকা সংস্কৃতি
* নাজকা রেখা

## তথ্যসূত্র

বিষয়শ্রেণী:প্রাচীন সভ্যতা
বিষয়শ্রেণী:দক্ষিণ আমেরিকার প্রাচীন সভ্যতা
সুমথনাথ ঘোষ

thumbnail|Sumothonath Ghosh along with bengali literary luminaries of 70s

**সুমথনাথ ঘোষ** (১ সেপ্টেম্বর ১৯১২  - ১০ এপ্রিল, ১৯৮৪) ছিলেন একজন প্রখ্যাত ভারতীয় বাঙালি লেখক, প্রকাশক, অনুবাদক জনপ্রিয় ঔপন্যাসিক ও ছোটগল্পকার।  একশোরও বেশি বই লিখেছেন সুমথনাথ৷ তার প্রথম উপন্যাস 'সুদূরের পিয়াসী' ১৯৪১ খ্রিস্টাব্দে এবং প্রথম গল্পসংগ্রহ   'জটিলতা'১৯৪২ খ্রিস্টাব্দে প্রকাশিত হয়। ‘বাঁকা স্রোত’ প্রকাশিত হয় ১৯৪৩ খ্রিস্টাব্দে৷ ১৯৩৪-এর মার্চে ঘনিষ্ট বন্ধু ও সুসাহিত্যিক গজেন্দ্রকুমার মিত্রের সঙ্গে যৌথভাবে তিনি প্রতিষ্ঠা করেন ‘মিত্র ও ঘোষ প্রকাশনা’ সংস্থা৷ শিশু-কিশোরদের জন্য তিনি লিখেছেন ‘মোহন সিং-এর বাঁশি’, ‘ছোটদের বিশ্বসাহিত্য’ প্রভৃতি। তার অনুবাদ গ্রন্থের মধ্যে রয়েছে আলেকজেন্ডার দুমার ‘থ্রি মাস্কেটিয়ার্স’, ওয়াল্টার স্কটের ‘আইভ্যান হো’, চার্লস ডিকেন্সের ‘ডেভিড কপারফিল্ড’ প্রভৃতি।

তার লিখিত ভ্রমণকাহিনি, উপন্যাস সুদূরের পিয়াসী, বাঁকা স্রোত, প্রভৃতি বাংলা সাহিত্যে বিশেষ আলোড়ন তুলতে সক্ষম হয়েছিলো।

গজেন্দ্রকুমার মিত্রের সঙ্গে মাসিক সাহিত্য পত্রিকা তিনি 'কথাসাহিত্য' শুরু করেন।

## তথ্যসূত্র

বিষয়শ্রেণী:বাঙালি সাহিত্যিক
বিষয়শ্রেণী:ভারতীয় সাহিত্যিক
বিষয়শ্রেণী:বাঙালি অনুবাদক
বিষয়শ্রেণী:ভারতীয় অনুবাদক
বিষয়শ্রেণী:ভারতীয় প্রকাশক
বিষয়শ্রেণী:১৯০৯-এ জন্ম
বিষয়শ্রেণী:১৯৮৪-এ মৃত্যু
গজেন্দ্রকুমার মিত্র

**গজেন্দ্রকুমার মিত্র** (জন্ম: ১১ নভেম্বর ১৯০৮ — মৃত্যু: ১৬ অক্টোবর ১৯৯৪) ছিলেন একজন প্রখ্যাত ভারতীয় বাঙালি লেখক, প্রকাশক ও অনুবাদক। রবীন্দ্র-শরৎ উত্তর বাংলা সাহিত্যে বিভূতিভূষণ-তারাশঙ্করের পর বাঙালী মধ্যবিত্ত সমাজকে উপজীব্য করে যে সকল কথাসাহিত্যিক সার্থক সাহিত্য সৃষ্টি করেছেন তাঁদের মধ্যে গজেন্দ্রকুমার মিত্র অন্যতম।

## জন্ম ও শিক্ষাজীবন
গজেন্দ্রকুমার মিত্রের জন্ম ১৯০৮ খ্রিস্টাব্দের  ১১ই নভেম্বর ব্রিটিশ ভারতের কলকাতা শহরে। বাল্যশিক্ষা শুরু হয় কাশীর এংলো-বেঙ্গলী স্কুলে। কলকাতায় ফিরে এসে ঢাকুরিয়া অঞ্চলে গজেন্দ্রকুমার বসবাস শুরু করেন এবং বালিগঞ্জ জগদ্বন্ধু ইনস্টিটিউশনে ভর্তি হন। স্কুল জীবন অতিক্রম করে অতঃপর তিনি সেন্ট জেভিয়ার্স কলেজে ভর্তি হন। আই.এসসি পড়া অসমাপ্ত রেখে বই এর ব্যবসায় যোগ দেন। ১৯৩৬ খ্রিস্টাব্দে বন্ধু সুমথনাথ ঘোষের সঙ্গে কলকাতায় "মিত্র ও ঘোষ" নামক বিখ্যাত প্রকাশনা সংস্থা স্থাপন করেন। ১৯৪০ সাল পর্যন্ত্ বই বিক্রি করেছেন গজেন্দ্রকুমার।

## কর্মজীবন
স্কুল শিক্ষা সমাপ্তির কিছু পরেই বন্ধু সুমথনাথের সঙ্গে মাসিক সাহিত্যিক পত্রিকা 'কথাসাহিত্য' শুরু করেন।  গজেন্দ্রকুমারের প্রথম প্রকাশিত উপন্যাস 'মনে ছিল আশা', গল্পগ্রন্থ 'স্ত্রিয়াশ্চরিত্রম' | ১৯৫৯ সালে তার *'কলকাতার কাছেই*' উপন্যাস সাহিত্য অকাদেমি পুরস্কারে সম্মানিত হয়। '*কলকাতার কাছেই*', 'উপকন্ঠে', 'পৌষ-ফাগুনের পালা'-এই ট্রিলজিকে (ত্রয়ী উপন্যাস) আধুনিক বাংলা কথাসাহিত্যের অন্যতম উল্লেখযোগ্য উপন্যাস বলে গণ্য করা হয়। পৌষ-ফাগুনের পালা ১৯৬৪ সালে রবীন্দ্র পুরস্কার পায়। গজেন্দ্রকুমারের লেখনীর বিচরণক্ষেত্র বিরাট ও ব্যাপক, সামাজিক উপন্যাস, পৌরাণিক উপন্যাস, ঐতিহাসিক উপন্যাস, ছোট গল্প.কিশোর সাহিত্য-সর্বত্র তার অবাধ গতি। সুদীর্ঘ ষাট বছরের অধিককাল ধরে তার কয়েক হাজার ছোটগল্প ও পঞ্চাশটিরও বেশি উপন্যাস প্রকাশিত হয়েছে। অন্যান্য উপন্যাস গ্রন্থ গুলি হল -
* 'রাত্রির তপস্যা' (১৯৫০)
* 'পাঞ্চজন্য'(১৯৭৯)
* 'বহ্নিকন্যা'(১৯৬০)
* 'রাই জাগো রাই জাগো' প্রভৃতি। উল্লেখযোগ্য ছোটগল্প গ্রন্থ হল -
* 'কথা কল্পনা কাহিনী'
* 'স্বর্ণমৃগ'
* 'রামায়ণ'
আত্মজীবনীমূলক গ্রন্থ-
* 'আদি আছে অন্ত নেই'

## পুরস্কার
* সাহিত্য অকাদেমী পুরস্কার - *কলকাতার কাছেই* 
* রবীন্দ্র পুরস্কার - পৌষ ফাগুনের পালা

## মৃত্যু
১৯৯৪ সালের ১৬ অক্টোবর তার তিরোধান ঘটে।
## আরও দেখুন
* বাংলার জন্য সাহিত্য অকাদেমি পুরস্কার বিজয়ীদের তালিকা

## তথ্যসূত্র

## বহিঃসংযোগ
* রকমারি ডট কমতে গজেন্দ্র কুমার মিত্র

বিষয়শ্রেণী:১৯০৮-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:বাঙালি সাহিত্যিক
বিষয়শ্রেণী:ভারতীয় সাহিত্যিক
বিষয়শ্রেণী:বাঙালি অনুবাদক
বিষয়শ্রেণী:ভারতীয় অনুবাদক
বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী
বিষয়শ্রেণী:রবীন্দ্র পুরস্কার বিজয়ী
বিষয়শ্রেণী:বাঙালি লেখক
বিষয়শ্রেণী:বাংলা ভাষার লেখক
বিষয়শ্রেণী:আনন্দ পুরস্কার বিজয়ী
বিষয়শ্রেণী:কলকাতার লেখক
সিরিলীয় লিপি

**সিরিলীয় লিপি** একটি অশব্দীয় বর্ণমালা লিপি যা ভৌগলিকভাবে পূর্ব ইউরোপ, উত্তর এশিয়া ও মধ্য এশিয়া এলাকায় ব্যবহৃত হয়। সিরিলীয় লিপি বর্তমানে ১২টি দেশের জাতীয় লিপি এবং বিশ্বে সর্বাধিক ব্যবহৃত লিখন পদ্ধতির মধ্যে ৫ম।

২০১১ সালের হিসেব অনুযায়ী সারা পৃথিবীতে এবং বিশেষত ইউরেশিয়ায় ২৫ কোটি ২০ লক্ষ মানুষ তাদের নিজ নিজ ভাষার স্বীকৃত লিপি হিসেবে এই লিপি ব্যবহার করে থাকে। তবে এদের মধ্যে অর্ধেকেরও বেশি রুশ।

## নাম
সেন্ট সিরিলের অনুগামীদের দ্বারা এই লিপিটি জনপ্রিয়করণের কারণে তারা এই লিপিটি "সিরিলীয় লিপি" নাম প্রচার করেন এবং যেহেতু এই লিপিটি প্রধান ব্যবহার রুশ ভাষায় করা হয়, এই লিপিটিকে ভুলবশত রুশীয় লিপি বা রুশ লিপি-ও বলা হয়। তবে সেন্ট সিরিলের অনুগামীগণ বুলগেরীয় ছিলেন এবং সিরিলীয় লিপি প্রণয়ন ও পরিমার্জনের কাজ বুলগেরিয়াতে করা হয়েছিল, এই হিসাবে লিপিটিকে রুশীয় লিপি না বলে বুলগেরীয় লিপি বলা বেশি যুক্তিযুক্ত।

## ব্যবহার

সিরিলীয় লিপি স্থানীয়ভাবে এবং প্রধানত রুশ ভাষা দ্বারা ব্যবহার করা হয় বলে, সোভিয়েত ইউনিয়ন আমলে সমগ্র সোভিয়েত অঞ্চলে সিরিলীয় লিপি ছিল বহুলপ্রচলিত।

১৯৯১ সালে সোভিয়েত ইউনিয়ন ভেঙে যাওয়ার পরেও রুশ ভাষা ছাড়াও, অন্যান্য সাবেক সোভিয়েত প্রজাতন্ত্রগুলির ভাষাতেও বর্তমান পর্যন্ত ব্যবহার অব্যাহত রয়েছে।

সিরিলীয় লিপিটি আন্তর্জাতিক মহাকাশ স্টেশনে ২টি কার্যকর লিপিতে একটি। ২০০৭ সালে ইউরোপীয় ইউনিয়নে বুলগেরিয়া যুক্ত হবার কারণে, সিরিলীয় লিপিটি বর্তমানে ইউরোপীয় ইউনিয়নেও রোমান লিপি ও গ্রিক লিপির পাশাপাশি অন্যতম সরকারি লিপি হিসাবে যোগ করা হয়েছে।

সিরিলীয় লিপি ব্যবহার হয়ঃ রুশ ভাষা, ইউক্রেনীয় ভাষা, বেলারুশীয় ভাষা, বুলগেরীয় ভাষা, কিরগিজ ভাষা,  কাজাখ ভাষা, মঙ্গোলীয় ভাষা, সার্বীয় ভাষা ও তাজিক ভাষায়।

কিচ্ছু ভাষা পূর্বে সিরিলীয় লিপির ব্যবহার করত, এখন করে না, যেমনঃ তাতার ভাষা, উজবেক ভাষা, আজারবাইজানি ভাষা, রুমানীয় ভাষা ও তুর্কমেনীয় ভাষা।

## সিরিলীয় লিপির বর্ণ তালিকা

### রুশীয়

এই বর্ণগুলি (৩৩টি) আধুনিক রুশ ভাষায় ব্যবহৃতঃ

#### টীকা

### সংযোজিত বর্ণগুলির তালিকা

#### ইউক্রেনীয়

*"Г г" এর উচ্চারণ "হ" /ɦ/ হয় (রুশ ভাষায় "গ"/ɡ/ হয়)।
*"Ґ ґ" এর উচ্চারণ "গ"/ɡ/ হয় (এই বর্ণটি রুশ ভাষায় নেই)।
*"Е е" এর উচ্চারণ "এ" /ɛ/ হয় (রুশ ভাষায় "য়ে"/je/ হয়)।
*"Є є" এর উচ্চারণ "য়ে" /je/ হয় (এই বর্ণটি রুশ ভাষায় নেই)।
*"І і" এর উচ্চারণ "ই" /i/ হয় (এই বর্ণটি রুশ ভাষায় নেই)।
*"Ї ї" এর উচ্চারণ "য়ি" /ji/ হয় (এই বর্ণটি রুশ ভাষায় নেই)।
*এই বর্ণগুলি "Ё ё, Ъ ъ, Ы ы, Э э", রুশে হলেও, ইউক্রেনীয়তে নেই।

## ইউনিকোড

### কীবোর্ড

## আরও দেখুন
*সাবেক সোভিয়েত প্রজাতন্ত্র

## তথ্যসূত্র


## বহিঃসংযোগ

বিষয়শ্রেণী:অশব্দিয় বর্ণমালা লিপি
বিষয়শ্রেণী:সিরিলীয় লিপি
বিষয়শ্রেণী:রুশ ভাষা
বিষয়শ্রেণী:বর্ণমালা
বিষয়শ্রেণী:পূর্ব ইউরোপ
বিষয়শ্রেণী:উত্তর এশিয়া
বিষয়শ্রেণী:মধ্য এশিয়া
মুহাম্মাদ (দ্ব্যর্থতা নিরসন)

**মুহাম্মাদ** একটি আরবি শব্দ। এর দ্বারা বুঝানো হয়ঃ

## নাম
* মুহাম্মাদ - ইসলামের পয়গম্বর।
* মুহাম্মাদ বিন কাসিম - প্রথম মুসলিম ভারত বিজেতা।
* মুহাম্মাদ ঘুরি - ভারতে মুসলিম সালতানাত প্রতিষ্ঠাতা।
* মুহাম্মদ (নাম)

## অন্যান্য
* মহোমেট (মঞ্চনাটক) - ১৭৩৬ সালে ভলতেয়ার রচিত একটি নাটক।
* মুহাম্মদ: দ্য লাস্ট প্রফেট - ২০০৪ সালে নির্মিত একটি আমেরিকান এ্যানিমেশন চলচ্চিত্র।
* দ্য লাইফ অফ মুহাম্মদ - ২০১২ সালে নির্মিত একটি ব্রিটিশ তথ্যচিত্র। 
* মুহাম্মাদ (২০১৫-এর চলচ্চিত্র) - ২০১৫ সালে নির্মিত একটি ইরানি চলচ্চিত্র।
ভারতীয় সংখ্যা পদ্ধতি

**ভারতীয় সংখ্যা পদ্ধতি** ভারতসহ বাংলাদেশ, নেপাল, পাকিস্তান এবং শ্রীলঙ্কায় ব্যবহৃত হয়। এটা বৈদিক সংখ্যা পদ্ধতির অনুকরণে চলে যাতে ৯,৯৯৯ এর থেকে বড় সংখ্যাকে দুই-তিন অঙ্কের অংশে ভাগ করা হয় যা বহির্বিশ্বে প্রচলিত শুধুমাত্র তিন অঙ্কের অংশ থেকে আলাদা।

আরবি এবং ভারতীয় সংখ্যা পদ্ধতিকে নিচের মত করে সম্পর্কিত করা যায় :

১ লক্ষ/লাখ (১,০০,০০০) = ১০০ হাজার (১০০,০০০)

১ কোটি/ক্রোর (১,০০,০০,০০০) = ১০ মিলিয়ন (১০,০০০,০০০)

## সংখ্যার নাম

## তথ্যসূত্র

বিষয়শ্রেণী:বাংলাদেশের অর্থনীতি
বিষয়শ্রেণী:সংখ্যাসূচক
বিষয়শ্রেণী:ভারতীয় গণিত
বিষয়শ্রেণী:ভারতের অর্থনীতি
বিষয়শ্রেণী:পাকিস্তানের অর্থনীতি
বিষয়শ্রেণী:নেপালের অর্থনীতি
বিষয়শ্রেণী:সংখ্যাপদ্ধতি
গম্ভীর সিং মুড়া

**গম্ভীর সিং মুড়া** (১৯৩০- ৯ নভেম্বর ২০০২) একজন ভারতীয় ছৌ নাচ শিল্পী ছিলেন, যিনি তার নৃত্যকুশলতার জন্য ভারত সরকার দ্বারা পদ্মশ্রী উপাধিতে ভূষিত হন।

## প্রথম জীবন
গম্ভীর সিং মুড়া ১৯৩০ খ্রিষ্টাব্দে ব্রিটিশ ভারতের মানভূম জেলার অন্তর্গত অযোধ্যা পাহাড়ের নিকটস্থ পিটিদিরি নামক একটি গ্রামে ছৌ নৃত্যশিল্পী জিপা সিং মুড়ার কনিষ্ঠ পুত্র রূপে জন্মগ্রহণ করেন। জন্মের পর তার নাম রাখা হয় বাবু সিং। খুব অল্প বয়সে পিতৃহীন গম্ভীরা তার মাতুলালয় পিটিদিরি গ্রামে চৌদ্দ বছর পর্য্যন্ত বসবাস করেন। ১৯৪৩ খ্রিষ্টাব্দে তিনি তার পৈতৃক ভিটে চড়িদা গ্রামে চলে যান। এই সময় চড়িদা গ্রামের নিকটস্থ জঙ্গলে বসবাসকারী পশুপাখিদের অঙ্গভঙ্গি অনুকরণ করে তিনি ছৌ নাচের জন্য চাল তৈরী করেন। তিনি সাত গ্রামের গরু চরাতেন এবং গরু চরাতে চরাতে বনে প্রকৃতির অনুষঙ্গ থেকে ঝুমুরের তালিম নেন। তিনি বলতেন তার শিক্ষাগুরু কামধেনু। মানভূমের ঝুমুরিয়া গোলাম মহম্মদ খাঁ'র উদ্যোগে ১৯৪৬ খ্রিষ্টাব্দে বাঘমুন্ডির রাজদরবারে ছৌ নাচের আসরে মহিষাসুরের ভূমিকায় অভিনয় করে সম্মান অর্জন করেন।

## নৃত্য জীবন

১৯৫৮ খ্রিস্টাব্দে নতুন দিল্লি শহরে অনুষ্ঠিত এশিয়ান গেমস চলাকালীন রাষ্ট্রপতি ভবনে পূর্ব ভারতের লোকনৃত্যের মধ্যে একটি প্রতিযোগিতায় পুরুলিয়ার ছৌ নাচ দল মহিষাসুর-বধ পালা করে প্রথম স্থান অধিকার করে। এই পালায় গম্ভীর সিং মুড়া মহিষাসুরের ভূমিকায় অভিনয় করেন।  কলকাতা বিশ্ববিদ্যালয়ের রবীন্দ্র অধ্যাপক আশুতোষ ভট্টাচার্য ও মিলেনা সলভিনী নামক এক ফরাসির সহায়তায় গম্ভীর সিং একটি ছৌ দল নিয়ে ১৯৭২ থেকে ১৯৭৫ খ্রিস্টাব্দ পর্যন্ত লন্ডন, প্যারিস, নিউ ইয়র্ক, শিকাগো, লস অ্যাঞ্জেলেস, ওয়াশিংটন ডিসি  প্রভৃতি শহরে যাত্রা করে পুরুলিয়ার ছৌ নৃত্য পরিবেশন করেন।

## স্বীকৃতি
*১৯৮১ খ্রিষ্টাব্দের ২৬শে জানুয়ারি ভারত সরকার গম্ভীর সিং মুড়াকে চতুর্থ সর্বোচ্চ অসামরিক সম্মান পদ্মশ্রী উপাধিতে ভূষিত করে। 
*১৯৮২ খ্রিষ্টাব্দে সঙ্গীত নাটক অকাদেমি পুরস্কার প্রাপক হিসেবে গম্ভীর সিং মুড়ার নাম ঘোষণা করা হয়। চড়িদা গ্রামে তার একটি বৃহৎ মূর্তি প্রতিষ্ঠিত আছে।

## মৃত্যু
দেশে ও বিদেশে সম্মান ও পুরস্কার লাভ করলেও গম্ভীর সিং মুড়ার ব্যক্তিগত জীবন ছিল দারিদ্র্যে পরিপূর্ণ। ২০০২ খ্রিষ্টাব্দের ১লা নভেম্বর কলকাতা শহরে তার চোখের অপারেশন হয়। ৯ই নভেম্বর ৩১৫ আপ হাওড়া চক্রধরপুর প্যাসেঞ্জার ট্রেনে হাওড়া থেকে পুরুলিয়া যাত্রা করার সময় গম্ভীর সিং মুড়ার মৃত্যু হয়।

## পাদটীকা


## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:পুরুলিয়া জেলার ব্যক্তি
বিষয়শ্রেণী:ছৌ নাচ
বিষয়শ্রেণী:পদ্মশ্রী প্রাপক
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:পশ্চিমবঙ্গের নৃত্যশিল্পী
বিষয়শ্রেণী:ভারতীয় পুরুষ নৃত্যশিল্পী
বিষয়শ্রেণী:শিল্পকলায় পদ্মশ্রী প্রাপক
আলিয়া খাসিয়াপুঞ্জী

**আলিয়া খাসিয়াপুঞ্জী** বাংলাদেশের হবিগঞ্জ জেলার বাহুবল উপজেলার খাসিয়া জনগোষ্ঠীর একটি ক্ষুদ্র পুঞ্জী (আবাসন) এলাকা। এটি বাহুবল এলাকার অন্যতম প্রধান দর্শনীয় স্থান।

## অবস্থান
আলিয়া খাসিয়াপুঞ্জীটি বাংলাদেশের উত্তর-পূর্বাঞ্চলের সিলেট বিভাগের হবিগঞ্জ জেলার বাহুবল উপজেলার ভাদেশ্বর ইউনিয়নের অন্তর্ভুক্ত। ঢাকা-সিলেট পুরাতন মহাসড়কের মিরপুর-শ্রীমঙ্গলের মধ্যবর্তী 'মুছাই' নামক স্থান থেকে ১ কি: মি: ভিতরে এই গ্রামটি।

## তথ্যসূত্র

## বহিঃসংযোগ
* আলিয়া খাসিয়াপুঞ্জী - জাতীয় তথ্য বাতায়ন।

বিষয়শ্রেণী:খাসিয়া
বিষয়শ্রেণী:হবিগঞ্জ জেলা
জার্মান-ফরাসি বার্ষিকী

***জার্মান-ফরাসি বার্ষিকী*** () ছিলো কার্ল মার্কস এবং আর্নল্ড রুজ সম্পাদিত প্যারিস থেকে প্রকাশিত একটি বার্ষিকী। এই জার্নালেই মার্কস তাঁর বিখ্যাত *ইহুদি প্রশ্নে* আলোচনাটি প্রকাশ করেছিলেন। এই জার্নালটি *[[রাইনিশা ৎসাইটুং]]*-এর (Rheinische Zeitung) সেন্সরশিপের প্রতিক্রিয়ায় চালু করা হয়েছিলো। ১৮৪৪ সালের ফেব্রুয়ারিতে এর কেবল দুটি সংখ্যার একটি ইস্যুই প্রকাশিত হয়েছিলো। জার্নালটির প্রকাশ অনিয়মিত ছিলো; এর কারণ ছিলো বুর্জোয়া র‍্যাডিকাল রুজের সাথে মার্কসের নীতির পার্থক্য এবং জার্নালটিকে জার্মানিতে পাচার করে পাঠানোর জটিলতা।

## আরও দেখুন
*ব্রুনো বাউয়ের
*ইহুদি প্রশ্নে

## তথ্যসূত্র

## বহিঃসংযোগ
* 
* ''Deutsch-Französische Jahrbücher''; in: Ralf G. Hoerig & Hajo Schmück: *Datenbank des deutschsprachigen Anarchismus - DadA Abteilung: Periodika 1798* - 2001 etc. (in German)

### টেক্সট
* Marx: "Briefe aus den Deutsch-Französischen Jahrbüchern", *Marx-Engels-Werke* Bd. 1, pp. 337-346 
* Marx: "Zur Judenfrage", *MEW* Bd. 1, pp. 347-377 , 
* Marx: "Zur Kritik der Hegelschen Rechtsphilosophie. Einleitung", *MEW* Bd. 1, pp. 378-391
* Engels: "Umrisse zu einer Kritik der Nationalökonomie", *MEW* Bd. 1, S. 499-524
* Engels: "Die Lage Englands", *MEW* Bd.1, S. 525-549
* Hess: Letters from Paris
* Heine: Panegyric on King Ludwig
* ''Deutsch-Französische Jahrbücher'' at Marxists Internet Archive (in English)

বিষয়শ্রেণী:বন্ধ জার্নাল
বিষয়শ্রেণী:সমাজতান্ত্রিক প্রকাশনা
বিষয়শ্রেণী:ফরাসি ভাষার সংবাদপত্র
বিষয়শ্রেণী:জার্মান সংবাদপত্র
বিষয়শ্রেণী:সাম্যবাদী ম্যাগাজিন
বিষয়শ্রেণী:জার্মান ভাষার ম্যাগাজিন
পঞ্চগড়-১

**পঞ্চগড়-১** হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সর্ব উত্তরের জেলা পঞ্চগড়ে অবস্থিত জাতীয় সংসদের ১নং ও জেলার ১ম আসন।

## সীমানা
পঞ্চগড়-১ আসনটি পঞ্চগড় জেলার পঞ্চগড় সদর উপজেলা, তেতুলিয়া উপজেলা ও আটোয়ারী উপজেলা নিয়ে গঠিত।

## ইতিহাস
বৃহত্তর দিনাজপুর জেলাকে বিভক্ত করে তিনটি (দিনাজপুর, ঠাকুরগাঁও ও পঞ্চগড়) জেলায় ভাগ করা হলে ১৯৮৪ সালে পঞ্চগড়-১ নির্বাচনী এলাকা গঠিত হয়।

## নির্বাচিত সাংসদ

## নির্বাচনী ফলাফল

### ২০২০-এর দশকে

  

  

  
  

  

### ২০১০-এর দশকে

  
  

  

### ২০০০-এ দশকে

### ১৯৯০-এর দশকে

  

## টীকা

## বহিঃসংযোগ
* প্রথম আলোতে পঞ্চগড়-১

বিষয়শ্রেণী:পঞ্চগড় জেলার জাতীয় সংসদীয় আসন
বিষয়শ্রেণী:পঞ্চগড় জেলা
বিষয়শ্রেণী:১৯৮৪-এ বাংলাদেশে প্রতিষ্ঠিত
বিষয়শ্রেণী:রংপুর বিভাগ
পিণ্ডারী হিমবাহ

**পিণ্ডারী হিমবাহ** হিমালয়ের কুমায়ুনের উপরিভাগে এবং নন্দা কোট ও নন্দা দেবীর উত্তর-পূর্বের একটি হিমবাহ। এই হিমবাহটি স্বল্প দূরত্বের জন্য (প্রায় ) দক্ষিণদিকে বয়ে পিণ্ডারী নদীর জন্ম দেয়, যা গাড়োয়াল জেলার কর্ণপ্রয়াগে গিয়ে অলকানন্দা নদীতে মিশেছে।

হিমবাহ পৌছতে সং, লোহারক্ষেত ইত্যাদি গ্রাম পার করে ঢাকুরি গিরিবর্ত্ম অতিক্রম করতে হয়। সেখান থেকে  খাতি(সর্বশেষ বসতিপূর্ণ গ্রাম এই পথে), দোয়ালি,ফুরকিয়া গ্রাম  এবং সর্বশেষ জিরো পয়েন্টে এসে পদযাত্রা শেষ হয়। যদিও বেশীরভাগ পথটি পিণ্ডারী নদীর পাশ দিয়ে তাও খাতি অবধি নদী বেশিরভাগ সময়ই দেখতে পাওয়া যায় না।

পিণ্ডারী হিমবাহ ট্রেলটি একটি  লম্বা যাতায়াতের ট্রেক; এটি নির্বিঘ্নে ও স্বাভাবিক গতিতে অতিক্রম করতে সাধারণত ৬ দিন সময় দরকার হয়।

## হিমবাহ সমীক্ষা বিস্তারিত বিবরণ
 পিন্ডারী হিমবাহের উপর বিভিন্ন সমীক্ষা ও উল্লেখযোগ্য তথ্য আছে।১৯০৬ সালে প্রথম জরিপ G.de P.Cotter দ্বারা সম্পন্ন হয়।১৯৫৮ সালে আন্তর্জাতিক জিওফিজিকাল বর্ষ উপলক্ষে  অম্বর পি তিওয়ারি ও জাংপাঙ্গির  দ্বারা পরবর্তী জরিপ সম্পন্ন হয়।তারা হিমবাহের স্নাউটের  পশ্চাদপসরণ সম্পর্কে লিপিবদ্ধ করেন। 
স্নাউট, একটি হিমবাহ প্রান্ত (অঙ্গুলী, বা চঞ্চুর মত) যেটি একটি হিমবাহের  যে কোন নির্দিষ্ট বিন্দুতে শেষ হয়।হিমবাহ পর্যবেক্ষকের কাছে নিশ্চল মনে হলেও,বাস্তবে হিমবাহ অবিরাম সচল হয় এবং হিমবাহ টার্মিনাসটি সবসময়  অগ্রসর বা অপসৃত হয়।১৯৬৬ সালের অভিযানে  আরও  এর পশ্চাদপসরণ লিপিবদ্ধ করা হয়।

## আরও দেখুন
* হিমবাহের তালিকা
* কাফনি হিমবাহ

## তথ্যসূত্র

## বহিঃসংযোগ
* A trip report on the Pindari Glacier Trek
* Images from Pindari Glacier, Zerop Point and above
* Travel article on Pindari & Kafni Glacier Trek

বিষয়শ্রেণী:উত্তরাখণ্ডের হিমবাহ
বিষয়শ্রেণী:পিথোরাগড় জেলা
আসিফ করিম (দ্ব্যর্থতা নিরসন)

* আসিফ করিম - ভারতীয় চলচ্চিত্র পরিচালক, চলচ্চিত্র প্রযোজক এবং চিত্রনাট্যকার।
* আসিফ করিম (ক্রিকেটার) - মোবাসায় জন্মগ্রহণকারী কেনিয়ার ক্রিকেটার।
আসিফ করিম (ক্রিকেটার)

**আসিফ ইউসুফ করিম** (জন্ম: ১৫ ডিসেম্বর, ১৯৬৩) মোম্বাসায় জন্মগ্রহণকারী কেনিয়ার সাবেক ক্রিকেটার। কেনিয়া ক্রিকেট দলের অন্যতম সদস্য ছিলেন তিনি। ভারতীয় বংশোদ্ভূত **আসিফ করিম** নিজেকে দলের নিম্নসারির কার্যকরী ব্যাটসম্যান হিসেবে প্রতিষ্ঠা করলেও তিনি মূলতঃ বামহাতি স্পিনার হিসেবে দলে ভূমিকা রাখেন। প্রায়শঃই তাকে টেস্টখেলুড়ে দেশের বাইরে অন্যতম সেরা ক্রিকেটার হিসেবে গণ্য করা হয়ে থাকে। এছাড়াও তিনি জাতীয় দলের পক্ষে একদিনের আন্তর্জাতিক ও ডেভিস কাপের প্রতিযোগিতায় অধিনায়কের দায়িত্ব পালন করেছেন।

## খেলোয়াড়ী জীবন
কেনিয়ার এক ক্রীড়ামোদী পরিবারে আসিফ করিমের জন্ম। তার পিতা ইউসুফ করিম কেনিয়ার খ্যাতনামা টেনিস খেলোয়াড়সহ ক্রিকেটার ছিলেন। তরুণ বয়সে টেনিসে বৃত্তি নিয়ে মার্কিন যুক্তরাষ্ট্র গমন করেন।

ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপ শেষে অবসরের ঘোষণা দেন। কিন্তু, দক্ষিণ আফ্রিকায় অনুষ্ঠিত ২০০৩ সালের ক্রিকেট বিশ্বকাপে দলের শক্তি বৃদ্ধিকল্পে পুনরায় অংশগ্রহণ করেন। ঐ প্রতিযোগিতায় প্রথম টেস্টখেলুড়ে দেশবিহীন অবস্থায় কেনিয়া দল সেমি-ফাইনালে খেলার সুযোগ পায়। সুপার সিক্সের খেলায় অস্ট্রেলিয়ার বিপক্ষে করিম বোলিং পরিসংখ্যান করেন ৮-৬-২-৩ যা তাকে ম্যান অব দ্য ম্যাচের পুরস্কার পেতে সহায়তা করে। নিজের সর্বশেষ ওডিআইয়ে বিশ্বকাপের সেমি-ফাইনালে ভারতের কাছে হেরে যায় তার দল। এরপর খেলার জগৎ থেকে অবসর নেন।

## ডেভিস কাপে অংশগ্রহণ
ডেভিস কাপে মিশরের বিপক্ষে কেনিয়ার প্রতিনিধিত্ব করে তিন খেলায় অংশ নেন। ১৯৮৮ সালে ডেভিস কাপের প্রতিযোগিতায় মিশরের বিপক্ষে অংশগ্রহণ করেন। তিনি দুটি একক ও একটি দ্বৈত খেলায় অংশ নিয়েছিলেন।

## তথ্যসূত্র

## আরও দেখুন
* মরিস ওদুম্বে
* ২০০৩ ক্রিকেট বিশ্বকাপ
* কেনিয়া জাতীয় ক্রিকেট দল

## বহিঃসংযোগ
* 
* 

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কেনীয় ক্রিকেটার
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:কেনিয়ার একদিনের আন্তর্জাতিক ক্রিকেটার
বিষয়শ্রেণী:কেনিয়া জাতীয় ক্রিকেট দলের অধিনায়ক
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:কমনওয়েলথ গেমসে কেনীয় প্রতিযোগী
বিষয়শ্রেণী:কেনীয় পুরুষ টেনিস খেলোয়াড়
বিষয়শ্রেণী:ভারতীয় বংশোদ্ভূত কেনীয় ব্যক্তি
বিষয়শ্রেণী:ভারতীয় বংশোদ্ভূত ক্রীড়াবিদ
শংকরপাশা শাহী মসজিদ

**উচাইল শংকরপাশা শাহী জামে মসজিদ** বাংলাদেশের হবিগঞ্জ জেলায় অবস্থিত একটি প্রাচীন মসজিদ, যা পঞ্চদশ শতাব্দীতে নির্মিত হয়।

## অবস্থান
এই শাহী মসজিদটি বাংলাদেশের উত্তর পূর্বাঞ্চলের সিলেট বিভাগের হবিগঞ্জ জেলার সদর উপজেলার রাজিউরা ইউনিয়নের শংকরপাশা গ্রামে অবস্থিত।

## ইতিহাস
উৎকীর্ণ শিলালিপি থেকে জানা যায় যে, ১৫১৩ সালে নির্মাণ কাজ সমাপ্ত হওয়া এই মসজিদটি নির্মাণ করেন সুলতান আলাউদ্দিন হোসেন শাহের প্রশাসনিক কর্মকর্তা শাহ মজলিশ আমিন; মসজিদের পাশেই আছে তার মাজার। কালের বিবর্তনে এক সময় মসজিদ সংলগ্ন এলাকা বিরান ভূমিতে পরিণত হয়ে জঙ্গলবেষ্টিত হয়ে পড়লেও পরবর্তীকালে এলাকায় জনবসতি গড়ে উঠলে জঙ্গলে আবাদ করতে গিয়ে বের হয়ে আসে মসজিদটি।

## বিবরণ
এটি একটি এক চালা ভবন। ভবনটি দৈর্ঘ্য ও প্রস্থ একই মাপের, যা ২১ ফুট ৬ ইঞ্চি। এর সম্মুখের বারান্দাটির প্রস্থ তিন ফুটের সামান্য বেশি। এতে চারটি গম্বুজ রয়েছে; মূল ভবনের উপর একটি বিশাল গম্বুজ এবং বারান্দার উপর রয়েছে তিনটি ছোট গম্বুজ। মসজিদটিতে মোট ১৫টি দরজা ও জানালা রয়েছে যা পরস্পর সমান আকৃতির প্রায়। পূর্ব-উত্তর-দক্ষিণ - এই তিন দিকের দেয়ালের পুরুত্ব প্রায় পাঁচ ফুট এবং পশ্চিমেরটি প্রায় দশ ফুট। এতে মোট ছয়টি কারুকার্য শোভিত স্তম্ভ আছে প্রধান কক্ষের চারকোণে ও বারান্দার দুই কোণে। উপরের ছাদ আর প্রধান প্রাচীরের কার্নিশ বাঁকানোভাবে নির্মিত। মসজিদের দক্ষিণ পার্শ্বে একটি বড় দীঘি রয়েছে।

## চিত্রশালা

File:Uchail_mosque_2.jpg|দেয়াল
File:Uchail_mosque.jpg|দেয়াল
File:Uchail_mosque_4.jpg|নকশা
File:Uchail_mosque_6.jpg|নকশা
File:Uchail_mosque_7.jpg|নকশা
File:Uchail_mosque_8.jpg|নকশা
File:Uchail_mosque_9.jpg|নকশা
File:Uchail_mosque_5.jpg|দেয়াল
File:Uchail_mosque_11.jpg|প্রবেশপথ
File:উচাইল_শংকরপাশা_শাহী_মসজিদ_১২.jpg
File:উচাইল_শংকরপাশা_শাহী_মসজিদ_১১.jpg
File:শংকরপাশা_শাহী_মসজিদ_১.jpg
File:উচাইল_শংকরপাশা_শাহী_মসজিদ_৪.jpg
File:উচাইল_শংকরপাশা_শাহী_মসজিদ_৮.jpg
File:উচাইল_শংকরপাশা_শাহী_মসজিদ_৭.jpg



## আরও দেখুন
* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* সিলেট বিভাগের মসজিদের তালিকা

## তথ্যসূত্র

## বহিঃসংযোগ

* শংকরপাশা শাহী মসজিদ - জাতীয় তথ্য বাতায়ন।
* শংকরপাশা মসজিদ - বাংলাপিডিয়া হতে প্রাপ্ত নিবন্ধ।

বিষয়শ্রেণী:১৪৯৩-এ প্রতিষ্ঠিত
বিষয়শ্রেণী:বাংলাদেশের স্থাপত্য
বিষয়শ্রেণী:হবিগঞ্জ জেলার প্রত্নতাত্ত্বিক স্থাপনা
বিষয়শ্রেণী:সিলেট বিভাগের মসজিদ
বিষয়শ্রেণী:হবিগঞ্জ জেলা
বিষয়শ্রেণী:১৬শ শতাব্দীর মসজিদ
বিষয়শ্রেণী:বাংলাদেশে ঐতিহাসিক স্থান
বিষয়শ্রেণী:গম্বুজসহ মসজিদ
বিষয়শ্রেণী:বাংলা_সালতানাতের_মসজিদ
২০১৫–১৬ জিম্বাবুয়ে ক্রিকেট দলের বাংলাদেশ সফর

জিম্বাবুয়ে ক্রিকেট দল ৫ নভেম্বর ২০১৫ থেকে ১৫ নভেম্বর ২০১৫ পর্যন্ত বাংলাদেশ সফর করে। সফরটি তিনটি একদিনের আন্তর্জাতিক (ওয়ানডে), দুটি টি২০ আন্তর্জাতিক এবং একটি অনুশীলন ম্যাচে নিয়ে গঠিত ছিল।

মূল সময়সূচী মোতাবেক, জিম্বাবুয়ে ক্রিকেট দল ১১ জানুয়ারি থেকে ১৮ জানুয়ারি, ২০১৬ তারিখ পর্যন্ত বাংলাদেশ সফর করার কথা ছিল। সেই সফরে দলটি বাংলাদেশের বিপক্ষে তিনটি টেস্ট, পাঁচটি একদিনের আন্তর্জাতিক ও তিনটি টুয়েন্টি২০ আন্তর্জাতিকে অংশ নেয়ার কথা ছিল। কিন্তু বাংলাদেশ ক্রিকেট দলের বিশ্ব টুয়েন্টি২০ ও এশিয়া কাপ প্রতিযোগিতায় অংশগ্রহণের প্রস্তুতি নেয়ার কারণেই সেই সফর কাট-ছাট করে বাংলাদেশ ক্রিকেট বোর্ড কর্তৃপক্ষ দুইটি টেস্ট, তিনটি একদিনের আন্তর্জাতিক ও তিনটি টুয়েন্টি২০ আন্তর্জাতিক আয়োজনের সিদ্ধান্ত নিয়েছিল।

অবশ্য, ১৬ অক্টোবর ২০১৫ তারিখে বিসিবি ঘোষণা করে যে জিম্বাবুয়ে ক্রিকেট দল নভেম্বরে ওয়ানডে ও টি-২০ ম্যাচ খেলবে এবং সিরিজটি বিপিএল ২০১৫ শুরু হওয়ার আগেই অনুষ্ঠিত হবে। পরে ২১ অক্টোবর বিসিবি সফরের জন্য তারিখসমূহ নিশ্চিত করে।

এই সফরের একদিনের আন্তর্জাতিক সিরিজটি বাংলাদেশ ৩-০ ব্যবধানে জয়লাভ করে এবং টুয়েন্টি২০ আন্তর্জাতিক সিরিজটি ১-১ সমতায় ড্র হয়।

## নভেম্বরের দল

পাঁজরের আঘাতজনিত কারণে দল থেকে বাদ পড়েন সৌম্য সরকার। তার পরিবর্তে ইমরুল কায়েসকে দলে অন্তর্ভুক্ত করা হয়। **১** সন্তানসম্ভবা স্ত্রীর পাশে থাকতে ৮ নভেম্বর রাতে যুক্তরাষ্ট্রের উদ্দেশ্যে রওনা হন সাকিব আল হাসান। ফলে তার জায়গায় দলে আসেন এনামুল হক বিজয়।

## নভেম্বরের প্রস্তুতিমূলক খেলা

### বাংলাদেশ ক্রিকেট বোর্ড একাদশ ব জিম্বাবুয়ে একাদশ

## নভেম্বরের ওডিআই সিরিজ

### ১ম ওডিআই

### ২য় ওডিআই

### ৩য় ওডিআই

## নভেম্বরের টি২০আই সিরিজ

### ১ম টি২০আই

### ২য় টি২০আই

## জানুয়ারি ২০১৬

## জানুয়ারির দল

## জানুয়ারি টি২০আই সিরিজ

### ১ম টি২০আই

### ২য় টি২০আই

### ৩য় টি২০আই

### ৪র্থ টি২০আই

## সম্প্রচার ব্যবস্থা

## তথ্যসূত্র

বিষয়শ্রেণী:২০১৫-এ জিম্বাবুয়ের ক্রিকেট
বিষয়শ্রেণী:২০১৬-এ জিম্বাবুয়ের ক্রিকেট
বিষয়শ্রেণী:২০১৫-এ বাংলাদেশী ক্রিকেট
বিষয়শ্রেণী:২০১৬-এ বাংলাদেশী ক্রিকেট
বিষয়শ্রেণী:২০১৫-১৬ আন্তর্জাতিক ক্রিকেট প্রতিযোগিতা
বিষয়শ্রেণী:জিম্বাবুয়ে ক্রিকেট দলের বাংলাদেশ সফর
বিষয়শ্রেণী:২০০০-০১ থেকে বাংলাদেশের ক্রিকেট মৌসুম
২০১৬ এশিয়া কাপ

**২০১৬ এশিয়া কাপ** ক্রিকেট এশিয়া কাপ প্রতিযোগিতার ১৩তম আসর। ২৪ ফেব্রুয়ারি থেকে ৬ মার্চ, ২০১৬ তারিখ পর্যন্ত বাংলাদেশে অনুষ্ঠিত হয়। এ নিয়ে বাংলাদেশে পঞ্চমবারের মতো ও ধারাবাহিকভাবে তৃতীয়বারের মতো স্বাগতিক দেশের মর্যাদা পায়। পূর্বে এ প্রতিযোগিতাটি সংযুক্ত আরব আমিরাতে হবার কথা ছিল। এশিয়া কাপের এ আসরে প্রথমবারের মতো টুয়েন্টি২০ আন্তর্জাতিকের নিয়ম অনুযায়ী ক্রিকেট খেলা অনুষ্ঠিত হয়। পূর্ববর্তী চ্যাম্পিয়ন হিসেবে রয়েছে শ্রীলঙ্কা ক্রিকেট দল। এ প্রতিযোগিতায় টেস্টখেলুড়ে বাংলাদেশ, ভারত, পাকিস্তান ও শ্রীলঙ্কাসহ মূল প্রতিযোগিতা শুরুর পূর্বে ১৯-২২ ফেব্রুয়ারি, ২০১৬ তারিখে অনুষ্ঠিত বাছাইপর্বের মাধ্যমে উত্তীর্ণ সংযুক্ত আরব আমিরাত সহযোগী দেশ হিসেবে অংশ নেয়। মূলতঃ ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের প্রস্তুতিমূলক খেলা হিসেবে অনুষ্ঠিত হয়।

চূড়ান্ত খেলায় বাংলাদেশ ভারতের বিপক্ষে আট উইকেটে পরাজিত হয়। সম্প্রচারসত্ত্বজনিত কারণে প্রতিযোগিতাটি **মাইক্রোম্যাক্স এশিয়া কাপ ২০১৬** নামে পরিচিতি পায়।

## অংশগ্রহণকারী দল
*  (আয়োজক)
* 
* 
* 
*  (২০১৬ এশিয়া কাপ বাছাইপর্ব বিজয়ী)

## দলীয় সদস্য

আঘাতের কারণে মোহাম্মদ শমী পুরোপুরি আরোগ্য লাভ না করায় ভুবনেশ্বর কুমার তার স্থলাভিষিক্ত হন। মাংসপেশীর টান পড়ায় এমএস ধোনি'কে সহায়তার লক্ষ্যে পার্থিব প্যাটেল অন্তর্ভুক্ত হন। ২০১৬ সালের পাকিস্তান সুপার লীগে বাবর আজম ও রুম্মান রইস আঘাত পাওয়ায় মোহাম্মদ সামি ও শারজিল খান পাকিস্তান দলে অন্তর্ভুক্ত হন। শ্রীলঙ্কার বিপক্ষে খেলা চলাকালে মুস্তাফিজুর রহমান আহত হন। তার পরিবর্তে প্রতিযোগিতার বাকী খেলাগুলোয় তামিম ইকবাল অংশগ্রহণ করেন। শ্রীলঙ্কার অধিনায়ক হিসেবে লাসিথ মালিঙ্গাকে রাখা হলেও তিনি কেবলমাত্র তাদের প্রথম খেলায় অংশ নিয়েছেন। দ্বিতীয় ও তৃতীয় খেলায় অ্যাঞ্জেলো ম্যাথিউস এবং চতুর্থ খেলায় দিনেশ চান্দিমাল শেষ খেলায় অধিনায়কের দায়িত্বে ছিলেন।

## প্রেক্ষাপট
এপ্রিল, ২০১৫ সালে আন্তর্জাতিক ক্রিকেট কাউন্সিল কর্তৃপক্ষ এশিয়ান ক্রিকেট কাউন্সিলের ক্ষমতা সঙ্কুচিত করলে ঘোষণা করা হয় যে, আসন্ন এশিয়া কাপে আইসিসি’র পরিচালনায় ঘূর্ণায়মান পদ্ধতিতে বিশ্বকাপের সাথে মিল রেখে ওডিআই ও টি২০আই প্রতিযোগিতা হবে। এরফলে ২০১৬ সালের প্রতিযোগিতাটি ২০১৬ সালের টুয়েন্টি২০ ও ২০২০ সালের সালের প্রতিযোগিতাটি ২০২০ সালে টুয়েন্টি২০ প্রতিযোগিতাকে সামনে রেখে টি২০আই অনুযায়ী এবং ২০১৮ ও ২০২২ সালের প্রতিযোগিতাগুলো ২০১৯ ও ২০২৩ সালের ক্রিকেট বিশ্বকাপ উপলক্ষে ওডিআই অনুযায়ী হবে। একই সময়ে ঘোষিত হয় যে, ২০১৬ ও ২০১৮ সালের প্রতিযোগিতায় চারটি টেস্টভূক্ত দেশ ও দু’টি সহযোগী সদস্য দেশ বাছাইপর্বের মাধ্যমে অংশ নিবে।

## বাছাইপর্ব

## মাঠ




## পয়েন্ট তালিকা

## গ্রুপ পর্ব

----

----

----

----

----

----

----

----

----

## ফাইনাল

## পরিসংখ্যান
### ম্যাচ পরিচালকগণ

## তথ্যসূত্র

## আরও দেখুন
* ২০১৬ এশিয়া কাপ বাছাইপর্ব
* ২০১৬ আইসিসি বিশ্ব টুয়েন্টি২০
* ২০১৬ আইসিসি অনূর্ধ্ব-১৯ ক্রিকেট বিশ্বকাপ

## বহিঃসংযোগ
*  ইএসপিএন ক্রিকইনফোতে সিরিজের পাতা

বিষয়শ্রেণী:এশিয়া কাপ
বিষয়শ্রেণী:২০১৬-এ বাংলাদেশী ক্রিকেট
বিষয়শ্রেণী:২০১৫-১৬ আন্তর্জাতিক ক্রিকেট প্রতিযোগিতা
২০১৫ বিশ্ব অ্যাথলেটিকস চ্যাম্পিয়নশিপ

**১৫শ বিশ্ব অ্যাথলেটিক্স চ্যাম্পিয়নশীপ** চীনের রাজধানী বেইজিংয়ে অনুষ্ঠিত হয়। ২২-৩০ আগস্ট, ২০১৫ তারিখ পর্যন্ত ‘বার্ড’স নেস্ট’ নামে পরিচিত বেইজিং জাতীয় স্টেডিয়ামে বিশ্ব অ্যাথলেটিকস চ্যাম্পিয়নশিপ প্রতিযোগিতা আয়োজনের ব্যবস্থা রাখা হয়। ২০০৮ সালের গ্রীষ্মকালীন অলিম্পিকের পর এটিই এ স্টেডিয়ামের সর্ববৃহৎ ক্রীড়া আসর।

১৫ মার্চ, ২০১০ তারিখে দরপত্র দাখিলের শেষ দিন অতিবাহিতের পর বেইজিং, লন্ডন ও চরজো - এ তিনটি শহর তাদের প্রার্থীতার কথা ঘোষণা করে। কিন্তু লন্ডন প্রার্থীতা প্রত্যাহার করে ও ২০১৭ সালের প্রতিযোগিতার জন্য পুনরায় দরপত্র দাখিলের আশাবাদ ব্যক্ত করার প্রেক্ষিতে আইএএএফ কর্তৃপক্ষ শহরটিকে পরবর্তী আয়োজকরূপে ঘোষণা করে। ২০ নভেম্বর, ২০১০ তারিখে মোনাকোয় আইএএএফ কাউন্সিলের সভায় বেইজিংকে বিজয়ী প্রার্থীরূপে ঘোষণা করে। পরবর্তীতে প্রতিযোগিতার তারিখ আইএএএফ কাউন্সিলের সভায় অনুমোদিত হয়।

## পদক বিবরণী
### পুরুষ
#### ট্র্যাক

#### ফিল্ড

### মহিলা
#### ট্র্যাক

#### ফিল্ড

## পদক তালিকা

## বিশ্ব চ্যাম্পিয়ন

File:Usain Bolt after 100 m final 2015 World Championships in Athletics Beijing 1.jpg|উসেইন বোল্ট, পুরুষদের ১০০ মিটারে বিজয়ী
File:Mo Farah Beijing 2015.jpg|মো ফারাহ, পুরুষদের ১০,০০০ মিটারে বিজয়ী
File:Ghirmay Ghebreslassie (2) Beijing 2015.jpg|গিরমে গেব্রেসলাসি, পুরুষদের ম্যারাথনে বিজয়ী
File:Shawnacy Barber Beijing 2015.jpg|কানাডার শনেসি বারবার পুরুষদের পোল ভল্টে বিজয়ী
File:Vivian Cheruiyot Beijing 2015.jpg|ভিভিয়ান চিরুইয়ত, মহিলাদের ১০,০০০ মিটারে বিজয়ী


## অংশগ্রহণকারী দেশ

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## তথ্যসূত্র

## বহিঃসংযোগ

*

বিষয়শ্রেণী:বিশ্ব অ্যাথলেটিকস চ্যাম্পিয়নশিপ
বিষয়শ্রেণী:২০১৫ বিশ্ব অ্যাথলেটিকস চ্যাম্পিয়নশিপ
বিষয়শ্রেণী:২০১৫-এ অ্যাথলেটিকস (ট্র্যাক এন্ড ফিল্ড)
বিষয়শ্রেণী:২০১৫-এ চীনা ক্রীড়া
বিষয়শ্রেণী:স্বাগতিক চীনে আন্তর্জাতিক ক্রীড়া প্রতিযোগিতা
বিষয়শ্রেণী:চীনে অ্যাথলেটিকস প্রতিযোগিতা
বিষয়শ্রেণী:বেইজিংয়ে ক্রীড়া
বিষয়শ্রেণী:২১শ-শতাব্দীতে বেইজিং
ইলখানাত

**ইলখানাত** (, *Ilkhanan*; Mongolian: Хүлэгийн улс, *Hulagu-yn Ulus*) ছিল মোঙ্গল সাম্রাজ্য হতে উদ্ভূত একটি খানাত। এটি মঙ্গোল হালাকু খান পরিবার কর্তৃক শাসিত হয়। ১৩ শতাব্দীতে এটি প্রতিষ্ঠিত হয়। ইরান ছিল এর প্রাথমিক ভিত্তিভূমি। এছাড়াও এর পার্শ্ববর্তী অঞ্চল যেমন বর্তমান আজারবাইজান এবং তুরস্কের মধ্য ও পূর্বাঞ্চল এর অন্তর্গত ছিল। ইলখানাত মূলত চেঙ্গিস খানের খোয়ারিজমীয় সাম্রাজ্য অভিযানের উপর ভিত্তি লাভ করে এবং হুলাগু খান কর্তৃক প্রতিষ্ঠিত হয়। হালাকু খান চেঙ্গিস খানের নাতি ছিলেন। সাম্রাজ্যের সর্বোচ্চ সীমায় বর্তমান ইরান, ইরাক, তুর্কমেনিস্তান, আর্মেনিয়া, আজারবাইজান, জর্জিয়া, তুরস্ক, পশ্চিম আফগানিস্তান ও দক্ষিণ পশ্চিম পাকিস্তান এর অন্তর্ভুক্ত ছিল। মাহমুদ গাজান থেকে শুরু করে পরবর্তী ইলখানাত শাসকরা ইসলাম ধর্মাবলম্বী ছিলেন।

## আরও দেখুন
* মোঙ্গল রাজ্যসমূহের তালিকা
* মধ্যযুগের মোঙ্গল গোষ্ঠীসমুহের তালিকা
* পারস্যের রাজাদের তালিকা

## বহিঃসংযোগ

* Ilkhanids Dynasty  Mongolian dynasty
* Encyclopedia Iranica.  Contains more information on the Ilkhanate.
* https://web.archive.org/web/20060822135316/http://tokakte.virtualave.net/ Contains a searchable database for Ilkhanid coins

## তথ্যসূত্র

* Atwood, Christopher P. (2004). *The Encyclopedia of Mongolia and the Mongol Empire*. Facts on File, Inc. .
* C.E. Bosworth, *The New Islamic Dynasties*, New York, 1996.
* Kadoi, Yuka. (2009) *Islamic Chinoiserie: The Art of Mongol Iran*, Edinburgh Studies in Islamic Art, Edinburgh. .
* R. Amitai-Preiss: *Mongols and Mamluks: The Mamluk-Ilkhanid War 1260–1281*. Cambridge, 1995.


বিষয়শ্রেণী:ইরানের ইতিহাস
বিষয়শ্রেণী:মঙ্গোল সাম্রাজ্য
বিষয়শ্রেণী:মুসলিম সাম্রাজ্য
বিষয়শ্রেণী:আনাতোলিয়ায় বাইজেন্টাইন সাম্রাজ্যের উত্তরসুরি রাজ্য
বিষয়শ্রেণী:বোরজিগিন
বিষয়শ্রেণী:শিয়া মুসলিম রাজবংশ
বিষয়শ্রেণী:খানাত
বিষয়শ্রেণী:মোঙ্গল রাজ্য
বিষয়শ্রেণী:মুসলিম রাজবংশ
বিষয়শ্রেণী:মঙ্গোল রাজ্য
বিষয়শ্রেণী:প্রাক্তন রাজতন্ত্র
ঠাকুরগাঁও-১

**ঠাকুরগাঁও-১** হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঠাকুরগাঁও জেলায় অবস্থিত জাতীয় সংসদের ৩নং আসন।

## সীমানা
ঠাকুরগাঁও-১ আসনটি ঠাকুরগাঁও জেলার ঠাকুরগাঁও সদর উপজেলা নিয়ে গঠিত।

## নির্বাচিত সাংসদ

## নির্বাচনী ফলাফল
### ২০২৪
 
  
 
 
 

### ২০১৮
 
  
 
 
 

### ২০১৪
 
 
  
 
 
 
 

## ২০০৮

 
 
 
 
 
 
 

## ২০০১

 

 
 
 
 
 
 

## জুন ১৯৯৬

 
 
 
 
 
 

## ১৯৯১

## টীকা

## বহিঃসংযোগ
* প্রথম আলোতে ঠাকুরগাঁও-১

বিষয়শ্রেণী:ঠাকুরগাঁও জেলার জাতীয় সংসদীয় আসন
বিষয়শ্রেণী:১৯৮৪-এ বাংলাদেশে প্রতিষ্ঠিত
ঠাকুরগাঁও-২

**ঠাকুরগাঁও-২** হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঠাকুরগাঁও জেলায় অবস্থিত বাংলাদেশ জাতীয় সংসদের ৪র্থ ও জেলার ২য় সংসদীয় আসন।

## সীমানা
ঠাকুরগাঁও-২ আসনটি ঠাকুরগাঁও জেলার বালিয়াডাঙ্গী উপজেলা, হরিপুর উপজেলা এবং রানীশংকাইল উপজেলার ধর্মগড় ইউনিয়ন ও কাশিপুর ইউনিয়ন নিয়ে গঠিত।

## ইতিহাস
ঠাকুরগাঁও-২ নির্বাচনী এলাকা ১৯৮৪ সালে গঠিত হয়, যখন বৃহত্তর দিনাজপুর জেলাকে বিভক্ত করে তিনটি (দিনাজপুর, ঠাকুরগাঁও ও পঞ্চগড়) জেলায় ভাগ করা হয়েছিল।

## নির্বাচিত সাংসদ

## নির্বাচনী ফলাফল
### ২০১০-এর দশকে
২০১৪ সাধারণ নির্বাচনে বিএনপিসহ বিরোধীদলগুলো নির্বাচন বয়কট করলে আওয়ামী লীগ নেতৃত্বাধীন মহজোট একক নির্বাচন করে, ফলে নির্বাচনে দবিরুল ইসলাম পুনরায় বিনা প্রতিদ্বন্দ্বিতায় সংসদ সদস্য নির্বাচিত হয়।

### ২০০০-এর দশকে

### ১৯৯০-এর দশকে

## টীকা

## বহিঃসংযোগ
* প্রথম আলোতে ঠাকুরগাঁও-২

বিষয়শ্রেণী:ঠাকুরগাঁও জেলার জাতীয় সংসদীয় আসন
বিষয়শ্রেণী:১৯৮৪-এ বাংলাদেশে প্রতিষ্ঠিত
চতুর্ভুজ শিব মন্দির

**চতুর্ভুজ শিব মন্দির** বাংলাদেশের কুড়িগ্রাম জেলায় অবস্থিত একটি হিন্দু ধর্মীয় প্রাচীন স্থাপনা। এই মন্দিরটির প্রধান বিগ্রহ দেবতা শিব।স্থানীয় অধিবাসীদের কাছে এটি **শিবের মঠ** নামে পরিচিত।মন্দিরের স্থাপত্যশৈলী বিজয় সেনের "উত্তুঙ্গ দেবমন্দির " সদৃশ। বিজয় সেন ১০৯৭ সনে কামরুপ জয়ের পর অনেক শিবমন্দির নির্মাণ করেন এই মন্দিরের স্থাপত্যশৈলী উক্ত দেবমন্দিরের পরিচায়ক।মন্দিরের মঠ সদৃশ উত্তুঙ্গচূড়া ধ্বসে পরলেও মানুষের মুখে এখনো **শিবমঠ** হিসেবে পরিচিত। চতুর্ভুজের ঐতিহাসিক এ শিব মন্দিরটি প্রত্নতত্ত্ব অধিদপ্তরের সংরক্ষিত ঘোষিত পুরাকীর্তির তালিকায় প্রজ্ঞাপনে প্রকাশ পায় ১ মার্চ_২০২২ সালে।

## অবস্থান
এ শিব মন্দিরটি বাংলাদেশের উত্তরাঞ্চলের রংপুর বিভাগের কুড়িগ্রাম জেলার রাজারহাট উপজেলার ছিনাই ইউনিয়নের অন্তর্ভুক্ত চতুর্ভুজ গ্রামের সেনপাড়ায় অবস্হিত।

## ইতিহাস
সেনীয় স্থাপত্যের একটি দুর্লভ নিদর্শন এই মন্দিরটি, এ স্থাপত্যের উচ্চাবচ ভাস্কর্য বাংলাদেশ জাতীয় জাদুঘরে রক্ষিত ১২০০-১৪০০ সনের উচ্চাবচ ভাস্কর্যের সাথে সাদৃশ্যপূর্ণ।

## বিবরণ
মন্দির গাত্র ভাস্কর্যসমৃদ্ধ ইট দ্বারা নির্মিত। ২০১০ সালে এ মন্দিরের পাশেই মাটি খুরে পাওয়া গেছে আরেকটি স্থাপনার নিদর্শন।

## তথ্যসূত্র

## বহিঃসংযোগ

বিষয়শ্রেণী:শিব মন্দির
বিষয়শ্রেণী:কুড়িগ্রাম জেলার হিন্দু মন্দির
বিষয়শ্রেণী:১৭শ শতাব্দীর হিন্দু মন্দির
বিষয়শ্রেণী:কুড়িগ্রাম জেলার প্রত্নতাত্ত্বিক স্থাপনা
বিষয়শ্রেণী:কুড়িগ্রাম জেলার দর্শনীয় স্থান
জ্যুড ল

**ডেভিড জ্যুড হেওয়ার্থ ল** (জন্ম ২৯ ডিসেম্বর ১৯৭২), পেশাগত ভাবে *জ্যুড ল* নামে পরিচিত। তিনি একজন ইংরেজ অভিনেতা, প্রযোজক এবং পরিচালক। তিনি দুটি একাডেমি পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কার মনোনয়ন লাভ করেন এবং চারটি গোল্ডেন গ্লোব পুরস্কার মনোনয়ন লাভ করেন।

## প্রাথমিক জীবন
ল দক্ষিণ লন্ডনের ল্যুইসেমে জন্ম গ্রহণ করেন। তিনি তার বাব-মায়ের দ্বিতীয় সন্তান। তার বাবা পিটার রবার্ট ল লন্ডনের যুবকতম প্রধান শিক্ষক ছিলেন বলে জুড ল বলে থাকেন। তার এক বোন আছে নাম নাতাশা।

## কর্মজীবন

১৯৮৭ সালে জ্যুড ল অভিনয় শুরু করেন ন্যাশনাল ইয়ুথ মিউজিক থিয়েটারে।

১৯৯৯ সালে *[[দ্য ট্যালেন্টেড মিস্টার রিপলি (চলচ্চিত্র)|দ্য ট্যালেন্টেড মিস্টার রিপলি]]* ছবির জন্য তিনি স্যাক্সোফোন বাজানো শিখেন। এই ছবিত রেনাটো কারোসোন ও নিকোলা সালের্নোর "তু ভুও ফা লামেরিকানো" গানের জন্য তিনি ম্যাট ডেমন ও ফিওরেল্লোর সাথে যৌথভাবে এমটিভি মুভি পুরস্কারের মনোনয়ন লাভ করেন। তার এই কাজের জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন এবং গোল্ডেন গ্লোব পুরস্কার ও একাডেমি পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ চলচ্চিত্র পরিচালক
বিষয়শ্রেণী:ইংরেজ চলচ্চিত্র প্রযোজক
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:লন্ডনের অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
বিষয়শ্রেণী:সম্মানসূচক সেজার প্রাপক
বিষয়শ্রেণী:অডিওবই পাঠক
বিষয়শ্রেণী:ইংরেজ শেকসপিয়রীয় অভিনেতা
বিষয়শ্রেণী:ইংরেজ কণ্ঠাভিনেতা
বিষয়শ্রেণী:ওয়েলশ বংশোদ্ভূত ইংরেজ ব্যক্তি
বিষয়শ্রেণী:লুইসহামের ব্যক্তি
নীলফামারী-১

**নীলফামারী-১** হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নীলফামারী জেলায় অবস্থিত জাতীয় সংসদের ১২তম এবং জেলার ১ম সংসদীয় আসন।

## সীমানা
নীলফামারী-১ আসনটি নীলফামারী জেলার ডিমলা উপজেলা ও ডোমার উপজেলা নিয়ে গঠিত।

## ইতিহাস
নীলফামারী-১ আসনটি ১৯৮৪ সালে গঠিত হয়। এ সময় বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, কুড়িগ্রাম ও গাইবান্ধা) ভাগ করা হয়েছিল। তৎকালীন রংপুর-১ আসন থেকে নীলফামারী-১ সৃষ্টি করা হয়েছিল। অর্থাৎ তৃতীয় জাতীয় সংসদ নির্বাচনের আগে এই আসনটি রংপুর-১ নামে পরিচিত ছিল।

## নির্বাচিত সাংসদদের তালিকা
১৯৭১ সালে স্বাধীন হওয়ার পরে বাংলাদেশ এখন পর্যন্ত ১৩টি জাতীয় সংসদ নির্বাচন অনুষ্ঠিত হয়েছে। নিচে এই আসনের সকল নির্বাচিত সাংসদদের তালিকা দেওয়া হলো।

## নির্বাচনী ফলাফল
### ২০১০ এর দশকে

### ২০০০ এর দশকে

### ১৯৯০ এর দশকে

## টীকা

## বহিঃসংযোগ
* প্রথম আলোতে নীলফামারী-১

বিষয়শ্রেণী:নীলফামারী জেলার জাতীয় সংসদীয় আসন
বিষয়শ্রেণী:ডিমলা উপজেলা
বিষয়শ্রেণী:ডোমার উপজেলা
বিষয়শ্রেণী:১৯৮৪-এ বাংলাদেশে প্রতিষ্ঠিত
বিষয়শ্রেণী:নীলফামারী জেলার রাজনীতিবিদ
দেওয়ানহাট সিটি কর্পোরেশন কলেজ

**দেওয়ানহাট সিটি কর্পোরেশন কলেজ** বাংলাদেশের চট্টগ্রাম জেলার একটি উচ্চ মাধ্যমিক স্তরের শিক্ষা প্রতিষ্ঠান। ২০১১ সালে প্রতিষ্ঠিত এই কলেজটি চট্টগ্রাম সিটি কর্পোরেশন দ্বারা পরিচালিত।

## ইতিহাস
২৩ মার্চ-২০১৯, চট্টগ্রাম সিটি কর্পোরেশনের মেয়র আলহাজ্ব আ.জ.ম.নাছির উদ্দীন কলেজে বঙ্গবন্ধু কর্নার উদ্বোধন করেন। এই কর্নারে স্বাধীনতা যুদ্ধের দলিলপত্র ১৬খন্ড, বঙ্গবন্ধুর আত্মজীবনী, বঙ্গবন্ধুর প্রতিকৃতি, বঙ্গবন্ধুর জীবন বৃত্তান্ত, বঙ্গবন্ধুর স্মৃতির পাতার অ্যালবাম এবং প্রধানমন্ত্রীর লেখা বইসহ দু'শতাধিক বই রয়েছে।

## অবস্থান
দেওয়ানহাট সিটি কর্পোরেশন কলেজটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার ডবলমুরিং থানা এলাকায় অবস্থিত।

## তথ্যসূত্র

বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:২০১১-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:চট্টগ্রাম সিটি কর্পোরেশন কর্তৃক পরিচালিত শিক্ষাপ্রতিষ্ঠান
নীলফামারী-৩

**নীলফামারী-৩** হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নীলফামারী জেলায় অবস্থিত জাতীয় সংসদের ১৪নং আসন।

## সীমানা
নীলফামারী-৩ আসনটি নীলফামারী জেলার জলঢাকা উপজেলা নিয়ে গঠিত।

## ইতিহাস
নীলফামারী-৩ আসনটি ১৯৮৪ সালে গঠিত হয়, যখন বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, কুড়িগ্রাম ও গাইবান্ধা) ভাগ করা হয়েছিল।

নির্বাচনী এলাকা গঠনের সময় এটি জলঢাকা উপজেলা ও কিশোরগঞ্জ উপজেলার তিনটি ইউনিয়ন পরিষদ (বড়ভিটা ও পুটিমারি ও রণচণ্ডি) নিয়ে গঠিত ছিল। কিন্তু ২০১৮ সাধারণ নির্বাচনে সীমানা পুনরায় নির্ধারিত করে।

## নির্বাচিত সাংসদ

## নির্বাচনী ফলাফল
### ২০১০-এর দশকে

### ২০০০-এর দশকে

### ১৯৯০-এর দশকে
}}

## টীকা

## বহিঃসংযোগ
* প্রথম আলোতে নীলফামারী-৩

বিষয়শ্রেণী:নীলফামারী জেলার জাতীয় সংসদীয় আসন
বিষয়শ্রেণী:১৯৮৪-এ বাংলাদেশে প্রতিষ্ঠিত
রংপুর-১

**রংপুর-১** হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ১৯ নং আসন।

## সীমানা
এটি রংপুর জেলার গংগাচড়া উপজেলা এবং রংপুর সিটি কর্পোরেশনের ১, ২, ৩, ৪, ৫, ৬, ৭ ও ৮ ওয়ার্ড নিয়ে গঠিত।

## নির্বাচিত সাংসদ

## নির্বাচন

### ২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মসিউর রহমান রাঙ্গা বিনা প্রতিদ্বন্দ্বিতায় নির্বাচিত হন।

### ২০০০-এর দশকে নির্বাচন

### ১৯৯০-এর দশকে নির্বাচন

১৯৯১ সালের সাধারণ নির্বাচনে হুসেন মুহাম্মদ এরশাদ জেল থেকে পাঁচটি আসনের নির্বাচনে দাড়ান: রংপুর-১, রংপুর-২, রংপুর-৩, রংপুর-৫, ও রংপুর-৬। সবগুলি আসনে জয়লাভের পর তিনি রংপুর-৩ আসনকে প্রতিনিধিত্ব করার বেছে নেন, ফলে বাকি চার আসনে উপ-নির্বাচন অনুষ্ঠিত হয়। ১৯৯১ সালের উপ-নির্বাচনে জাতীয় পার্টির করিমুদ্দিন ভরসা নির্বাচিত হন।

## তথ্যসূত্র

## বহিঃসংযোগ
* প্রথম আলোতে রংপুর-১

বিষয়শ্রেণী:রংপুর জেলার জাতীয় সংসদীয় আসন
বিষয়শ্রেণী:১৯৭৩-এ বাংলাদেশে প্রতিষ্ঠিত
কমলারাণীর দীঘি

**কমলারাণীর সাগরদীঘি** বাংলাদেশের হবিগঞ্জ জেলার বানিয়াচং উপজেলায় অবস্থিত একটি বৃহদায়তনের জলাধার। ৬৬.০০ একর জমির উপর প্রতিষ্ঠিত এই দীঘিটি আয়তনের দিক থেকে দেশের দ্বিতীয় বৃহত্তম জলাধার হিসাবে স্বীকৃত। এই দীঘিটি খনন করান স্থানীয় সামন্ত রাজা পদ্মনাভ। দেশ-বিদেশে এটি **রাণী কমলাবতীর দীঘি**, বা **বানিয়াচং-এর সাগরদীঘি**, বা **কমলারাণীর দীঘি** অথবা এলাকাবসীর কাছে এটি **সাগরদিঘী** নামেও বহুল পরিচিত।

## অবস্থান
কমলারাণীর সাগর দীঘি বাংলাদেশের উত্তর-পূর্বাঞ্চলের সিলেট বিভাগের হবিগঞ্জ জেলার বানিয়াচং উপজেলার বানিয়াচং দক্ষিণ পূর্ব ও বানিয়াচং দক্ষিণ পশ্চিম ইউনিয়ন মিলে অবস্থিত এবং এটি সাগরদীঘি মৌজায় অবস্থিত।

## ইতিহাস
প্রায় দ্বাদশ শতাব্দিতে রাজা পদ্মনাভ প্রজাদের জলকষ্ট নিবারণের জন্য বানিয়াচং গ্রামের মধ্য ভাগে একটি বিশাল দিঘি খনন করেন। এ দিঘি খননের পর পানি না উঠায় স্বপ্নে আদিষ্ট হয়ে রাজা পদ্মনাভের স্ত্রী রাণী কমলাবতী এ দিঘিতে আত্মবিসর্জন দেন বলে একটি উপাখ্যান এ অঞ্চলে প্রচলিত আছে। এ জন্য এ দিঘিকে কমলারাণীর দিঘিও বলা হয়ে থাকে। এ দিঘি নিয়ে বাংলা ছায়াছবিসহ রেডিও মঞ্চ নাটক রচিত হয়েছে। এর পাড়ে বসে পল্লী কবি জসিমউদ্দিন ‘রাণী কমলাবতীর দিঘি’ নামে একটি কবিতা রচনা করেছিলেন। সে কবিতাটি তার ‘সূচয়নী’ কাব্য গ্রন্থে অন্তর্ভুক্ত রয়েছে। এ দিঘিটি বাংলা দেশের দ্বিতীয় বৃহত্তম দিঘি বলে খ্যাতি রয়েছে। ১৯৮৬ সালে দিঘিটি পুনঃখনন করান তৎকালীন মৎস্য ও পশুপালন মন্ত্রী সিরাজুল হোসেন খাঁন।

## জনপ্রিয় মাধ্যমে পরিচিতি
কবি জসীমউদ্দীন বানিয়াচংয়ে পরিদর্শনে কালে নয়নাভিরাম সাগরদীঘির প্রাকৃতিক পরিবেশ ও সৌন্দর্য্যে মুগ্ধ হয়ে ‘রানী কমলাবতীর দীঘি’ নামে একটি কবিতা লিখেছিলেন, যা তার সূচয়ণী কাব্যগ্রন্থের অন্তর্ভুক্ত।

## আরও দেখুন
* রামসাগর বাংলাদেশের বৃহত্তম দীঘি

## তথ্যসূত্র

## বহিঃসংযোগ
* সাগরদীঘি - জাতীয় তথ্য বাতায়ন।

বিষয়শ্রেণী:হবিগঞ্জ জেলার দর্শনীয় স্থান
বিষয়শ্রেণী:বাংলাদেশের জলাশয়
বিষয়শ্রেণী:বানিয়াচং উপজেলা
রংপুর-৩

**রংপুর-৩** হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২১নং আসন।

## সীমানা
এটি রংপুর জেলার সাবেক সদর উপজেলা (সিটি কর্পোরেশন এলাকাসহ) নিয়ে গঠিত।
## নির্বাচিত সাংসদ

## নির্বাচন

### ২০১০-এর দশকে নির্বাচন

### ২০০০-এর দশকে নির্বাচন
২০০৮ সালের সাধারণ নির্বাচনে হুসেইন মুহাম্মদ এরশাদ তিনটি আসনে দাড়ান: রংপুর-৩, কুড়িগ্রাম-২ ও ঢাকা-১৭। সবগুলি আসনে জয়ী হবার পর, তিনি ঢাকা-১৭ আসনকে প্রতিনিধিত্ব করার জন্য বেছে নেন; এর ফলে বাকী দুই আসনে উপনির্বাচন অনুষ্ঠিত হয়। এপ্রিল ২০০৯ সালের উপ-নির্বাচনে তার স্ত্রী রওশন এরশাদ আলী নির্বাচিত হন।

### ১৯৯০-এর দশকে নির্বাচন

## তথ্যসূত্র

## বহিঃসংযোগ
* প্রথম আলোতে রংপুর-৩

বিষয়শ্রেণী:রংপুর জেলার জাতীয় সংসদীয় আসন
বিষয়শ্রেণী:১৯৭৩-এ বাংলাদেশে প্রতিষ্ঠিত
দিনাজপুর-৬

**দিনাজপুর-৬** হল বাংলাদেশের জাতীয় সংসদের ৩০০টি নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের ১১নং আসন।

## সীমানা
দিনাজপুর-৬ আসনটি দিনাজপুর জেলার দক্ষিণের চারটি উপজেলা নিয়ে গঠিত।
*নবাবগঞ্জ
*বিরামপুর 
*হাকিমপুর 
*ঘোড়াঘাট

## নির্বাচিত সাংসদ

## নির্বাচন
### ২০১০এর দশকে নির্বাচন

### ২০১০-এর দশকে নির্বাচন

### ২০০০-এর দশকে নির্বাচন

### ১৯৯০-এর দশকে নির্বাচন

## আরো দেখুন
* দিনাজপুর জেলা

## তথ্যসূত্র

## বহিঃসংযোগ
* প্রথম আলোতে দিনাজপুর-৬

বিষয়শ্রেণী:দিনাজপুর জেলার জাতীয় সংসদীয় আসন
বিষয়শ্রেণী:১৯৭৩-এ বাংলাদেশে প্রতিষ্ঠিত
রংপুর-৬

**রংপুর-৬** হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২৪নং আসন।

## সীমানা
রংপুর-৬ আসন রংপুর জেলার পীরগঞ্জ উপজেলা নিয়ে গঠিত।

## নির্বাচিত সাংসদ

## নির্বাচন

### ২০১০-এর দশকে নির্বাচন
২০১৪ সালের সাধারণ নির্বাচনে শেখ হাসিনা দুটি আসনের জন্য দাঁড়িয়েছিলেন: রংপুর-৬, এবং গোপালগঞ্জ-৩। নির্বাচনে তিনি সব আসনে জয়ী হন, তবে তিনি গোপালগঞ্জ-৩ আসনকে প্রতিনিধিত্ব করার সিদ্ধান্ত নেন ও অন্যটি ছেড়ে দেন। ফেব্রুয়ারি ২০১৪ সালে উপ-নির্বাচন হবার কথা থাকলেও শিরীন শারমিন চৌধুরী ছাড়া আর কোন প্রার্থী না থাকায় শিরীন শারমিন চৌধুরী বিনা প্রতিদ্বন্দ্বিতায় নির্বাচিত হন।

### ২০০০-এর দশকে নির্বাচন
২০০৮ সালের সাধারণ নির্বাচনে শেখ হাসিনা তিনটি আসনের জন্য দাঁড়িয়েছিলেন: বাগেরহাট-১, রংপুর-৬, এবং গোপালগঞ্জ-৩। নির্বাচনে তিনি সব আসনে জয়ী হন তবে তিনি গোপালগঞ্জ-৩ আসনকে প্রতিনিধিত্ব করার সিদ্ধান্ত নেন ও বাকীগুলি ছেড়ে দেন। ফলে বাকীগুলিতে উপ-নির্বাচন অনুষ্ঠিত হয়। ২০০৯ সালের উপ-নির্বাচনে বিএনপি প্রার্থী নূর মুহম্মদ মণ্ডলকে পরাজিত করে বাংলাদেশ আওয়ামী লীগের আবুল কালাম আজাদ নির্বাচনে নির্বাচিত হন।

### ১৯৯০-এর দশকে নির্বাচন
জুন ১৯৯৬ সালের সাধারণ নির্বাচনে হুসেইন মুহাম্মদ এরশাদ পাঁচটি আসনে দাড়ান: রংপুর-২, রংপুর-৩, রংপুর-৫, রংপুর-৬, ও কুডিগ্রাম-৩। সবগুলি আসনে জয়ী হবার পর, তিনি রংপুর-৩ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপ-নির্বাচন অনুষ্ঠিত হয়। ১৯৯৬ সালের উপ-নির্বাচনে জাতীয় পার্টির নুর মোহাম্মদ মণ্ডল নির্বাচিত হন।

১৯৯১ সালের সাধারণ নির্বাচনে হুসেন মুহাম্মদ এরশাদ জেল থেকে পাঁচটি আসনের নির্বাচনে দাড়ান: রংপুর-১, রংপুর-২, রংপুর-৩, রংপুর-৫, ও রংপুর-৬। সবগুলি আসনে জয়লাভের পর তিনি রংপুর-৩ আসনকে প্রতিনিধিত্ব করার বেছে নেন, ফলে বাকি চার আসনে উপ-নির্বাচন অনুষ্ঠিত হয়। ১৯৯১ সালের উপ-নির্বাচনে জাতীয় পার্টির এস. এম. হোসেন নির্বাচিত হন।

## তথ্যসূত্র

## বহিঃসংযোগ
* প্রথম আলোতে রংপুর-৬

বিষয়শ্রেণী:রংপুর জেলার জাতীয় সংসদীয় আসন
বিষয়শ্রেণী:১৯৭৩-এ বাংলাদেশে প্রতিষ্ঠিত
দিনাজপুর-১

**দিনাজপুর-১** হল বাংলাদেশের জাতীয় সংসদের ৩০০টি নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের ৬নং আসন।

## সীমানা
দিনাজপুর-১ আসনটি দিনাজপুর জেলার বীরগঞ্জ উপজেলা ও কাহারোল উপজেলা নিয়ে গঠিত।

## ইতিহাস
দিনাজপুর-১ আসনটি ১৯৭৩ সালে স্বাধীন বাংলাদেশে প্রথম নির্বাচনের সময় গঠিত হয়েছিল।

## নির্বাচিত সাংসদ

## নির্বাচনী ফলাফল
### ২০১০-এর দশকে

### ২০০০-এর দশকে
 

আব্দুল্লাহ আল কাফি ২০০৫ সালের ২২ সেপ্টেম্বরে মৃত্যুবরণ করলে আসনটি শুন্য হয়। ডিসেম্বর ২০০৫-এর উপনির্বাচনে স্বতন্ত্র প্রার্থী মনোরঞ্জন শীল গোপাল সংসদ সদস্য নির্বাচিত হন।

### ১৯৯০-এর দশকে

## টীকা

## বহিঃসংযোগ
* প্রথম আলোতে দিনাজপুর-১

বিষয়শ্রেণী:দিনাজপুর জেলার জাতীয় সংসদীয় আসন
বিষয়শ্রেণী:১৯৭৩-এ বাংলাদেশে প্রতিষ্ঠিত
গাইবান্ধা-৪

**গাইবান্ধা-৪** হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাইবান্ধা জেলায় অবস্থিত জাতীয় সংসদের ৩২নং আসন।

## সীমানা
গাইবান্ধা-৪ আসনটি গাইবান্ধা জেলার গোবিন্দগঞ্জ উপজেলা নিয়ে গঠিত।
## নির্বাচিত সাংসদ

## নির্বাচন

### ২০১০-এর দশকে নির্বাচন

### ২০০০-এর দশকে নির্বাচন

২০০৬ সালের মার্চে আবদুল মোত্তালেব আকন্দ মারা যান। বিএনপির শামীম কায়সার লিংকন ২০০৬ সালের উপ-নির্বাচনে নির্বাচিত হন।

### ১৯৯০-এর দশকে নির্বাচন

## তথ্যসূত্র

## বহিঃসংযোগ
* প্রথম আলোতে গাইবান্ধা-৪

|}

বিষয়শ্রেণী:গাইবান্ধা জেলার জাতীয় সংসদীয় আসন
বিষয়শ্রেণী:১৯৮৪-এ বাংলাদেশে প্রতিষ্ঠিত
অ্যানিয়া শ্রাবসোল

**অ্যানিয়া শ্রাবসোল** (; জন্ম: ৭ ডিসেম্বর, ১৯৯১) সমারসেটের বাথে জন্মগ্রহণকারী ইংল্যান্ডের আন্তর্জাতিক প্রমিলা ক্রিকেটার। ইংল্যান্ড মহিলা ক্রিকেট দলের নিয়মিত সদস্য তিনি। দলে তিনি মূলতঃ মিডিয়াম পেস বোলার হিসেবে ভূমিকা রাখছেন। ডানহাতি মিডিয়াম পেস বোলিংয়ের পাশাপাশি নিচের সারির কার্যকরী ডানহাতি ব্যাটসম্যান তিনি। ঘরোয়া ক্রিকেটে সমারসেট মহিলা দলে খেলছেন।

## প্রারম্ভিক জীবন
১৯৯০-এর দশকের শুরুতে উইল্টশায়ারের পক্ষে দু’টি মাইনর কাউন্টিজ খেলায় অংশগ্রহণকারী ইয়ান শ্রাবসোলের কন্যা তিনি। হেসফিল্ড গার্লস স্কুলে অধ্যয়ন করেছেন। সমারসেট মহিলা দলের পক্ষে যুবাদের ক্রিকেটে অংশগ্রহণ করলেও মহিলাদের কাউন্টি চ্যাম্পিয়নশীপে অনূর্ধ্ব-১৫ ও অনূর্ধ্ব-১৯ দলে খেলেছেন। তবে মাত্র ১২ বছর বয়সে কাউন্টির প্রথম একাদশে তার অভিষেক ঘটে।

মহিলাদের কাউন্টি চ্যাম্পিয়নশীপে বার্কশায়ারের বিপক্ষে অংশ নিয়ে স্টিফ ডেভিসের সাথে বোলিং উদ্বোধন করে ছয় ওভারে দুই উইকেট দখল করেন। এরফলে সমারসেট দল চার উইকেটে জয় পায়। পরের খেলায় মহিলাদের লিস্ট এ ক্রিকেটে স্টাফোর্ডশায়ারের বিপক্ষে প্রথমবারের মতো রান সংগ্রহসহ অপরাজিত ১০* রান তোলেন।

## আন্তর্জাতিক ক্রিকেট
১৪ আগস্ট, ২০০৮ তারিখে দক্ষিণ আফ্রিকার বিপক্ষে তার ওডিআই অভিষেক ঘটে। বোলিং উদ্বোধনে নেমে মার্সিয়া লেটসোয়ালো’র উইকেট পান। খেলায় ইংল্যান্ড দল খুব সহজেই জয় পায়। নয়দিন পর একই দলের বিপক্ষে টুয়েন্টি২০ আন্তর্জাতিকে অভিষেক হয়। খেলায় তিনি ম্যান অব দ্য ম্যাচের পুরস্কার পান।

২০০৮ সালে বর্ষসেরা উদীয়মান মহিলা ক্রিকেটারের পুরস্কার পান। এরফলে তাকে ২০০৯ সালের মহিলাদের ক্রিকেট বিশ্বকাপে ইংল্যান্ড দলের প্রতিনিধিত্ব করার জন্য ডাকা হয়। ফেব্রুয়ারি, ২০১২ সালে নিউজিল্যান্ডের বিপক্ষে নিজস্ব সেরা ৫/১১ লাভ করেন। এপ্রিল, ২০১৪ সালে ইসিবি কর্তৃক ১৮জন মহিলা খেলোয়াড়ের অন্যতম হিসেবে কেন্দ্রীয়ভাবে চুক্তিবদ্ধ হন।

## তথ্যসূত্র

## আরও দেখুন
* শার্লত এডওয়ার্ডস
* ইংল্যান্ড মহিলা ক্রিকেট দল
* ২০১৪ আইসিসি মহিলা বিশ্ব টুয়েন্টি২০

## বহিঃসংযোগ
* 
* 

বিষয়শ্রেণী:১৯৯১-এ জন্ম
বিষয়শ্রেণী:ইংরেজ নারী ক্রিকেটার
বিষয়শ্রেণী:ইংল্যান্ডের নারী টেস্ট ক্রিকেটার
বিষয়শ্রেণী:ইংল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:ইংল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:ওয়েস্টার্ন স্টর্মের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:পার্থ স্কর্চার্সের (ডব্লিউবিবিএল) ক্রিকেটার
বিষয়শ্রেণী:বাথ, সমারসেটের ক্রীড়াবিদ
বিষয়শ্রেণী:সমারসেটের মহিলা ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:সাউদার্ন ভাইপার্সের ক্রিকেটার
বাকলিয়া সরকারি কলেজ

**বাকলিয়া সরকারি কলেজ, চট্টগ্রাম** চট্টগ্রামের বাকলিয়ায় অবস্থিত একটি সরকারি উচ্চ মাধ্যমিক  শিক্ষাপ্রতিষ্ঠান। প্রতিষ্ঠানটি ১৯৬৬ সালে বায়েজিদ বোস্তামী থানার শেরশাহ কলোনীতে একটি কারিগরি শিক্ষাপ্রতিষ্ঠান হিসেবে প্রতিষ্ঠিত হয় এবং ২০১৬ সাল থেকে বর্তমান নামে পরিচিতি লাভ করে। এটি পূর্বে চট্টগ্রাম সরকারি কমার্শিয়াল ইন্সটিটিউট নামে পরিচিত ছিল।

## প্রতিষ্ঠার ইতিহাস
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন  সরকার পূর্ব পাকিস্তানের ১৬টি জেলা সদরে কমার্শিয়াল ইনস্টিটিউট স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা ইউএসএইডে আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়। ১৯৬৬ সালে চট্টগ্রামে এই প্রতিষ্ঠানটি প্রতিষ্ঠিত হয়। ১৯৮৪ সাল‌ পর্যন্ত এটি বাংলাদেশ কারিগরি শিক্ষা বোর্ডের অধীনে ডিপ্লোমা ইন কামার্স কোর্স পরিচালনা করতো। ২০১৬ সালের পর্যন্ত প্রতিষ্ঠানটিতে ঢাকা শিক্ষা বোর্ডের অধীনে ডিআইবিএস (ডিপ্লোমা ইন বিজনেস স্টাডিস) কোর্স চালু ছিল।
পরবর্তীতে বাংলাদেশ সরকার দেশের সকল কমার্শিয়াল ইনস্টিটিউটকে উন্মুক্ত করে সকল বিষয়ে পাঠদানের সুযোগ করে দেয়। সেই সুত্রে ২০১৬ এর মে মাসে চট্টগ্রাম সরকারি কমার্শিয়াল ইনস্টিটিউটকে বাকলিয়া সরকারি কলেজ, চট্টগ্রাম-এ রূপান্তরিত করা হয়।

## সহশিক্ষা কার্যক্রম
### সংগঠন
* বিএনসিসি
* বাংলাদেশ স্কাউটস
* রেড ক্রিসেন্ট সোসাইটি

## আরও দেখুন
* চট্টগ্রামের কলেজসমূহের তালিকা
* বাংলাদেশের সাবেক সরকারি কমার্শিয়াল ইনস্টিটিউটের তালিকা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:১৯৬৬-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
বিষয়শ্রেণী:বিএনসিসি-এর কর্ণফুলী রেজিমেন্টের ইউনিট